**Ռոբերտ Չարլզ Օ’Բրայեն** (անգլ.՝ Robert Charles O'Brien, հունիսի 18, 1966(1966-06-18), Լոս Անջելես, Կալիֆոռնիա, ԱՄՆ), ամերիկացի իրավաբան և քաղաքական գործիչ, 2019-2021 թվականներին ԱՄՆ նախագահի ազգային անվտանգության հարցերով խորհրդականը։

Կենսագրություն
--------------

Լոս Անջելեսի կալիֆոռնյան համալսարանում ստացել է իրավունքի բակալավրի, իսկ Բերկլիի համալսարանում՝ դոկտորի կոչում։ Լոս Անջելեսի «Larson O’Brien, LLP» իրավաբանական ընկերության գործընկերն էր։ 1987 թվականին՝ Լոս Անջելեսի համալսարանն ավարտելուց հետո, ստացել է դրամաշնորհ՝ շարունակելու կրթությունը աշխարհի ցանկացած կետում, և ուսումնասիրել է քաղաքագիտություն և պետական կառավարում Հարավաֆրիկյան Ֆրի Սթեյթ նահանգի համալսարանում։ Այդ ընթացքում ՀԱՀ-ում ծանոթացել է իր ապագա կնոջ հետ և սովորել Աֆրիկանսում (բրիտանական «The Guardian» թերթի տվյալներով՝ առաջին սևամորթ ուսանողին թույլատրվել է ուսումը հիշյալ համալսարանում միայն 1988 թվականին)։

1996-1998 թվականներին՝ որպես ԱՄՆ բանակի պահեստազորի սպա, համագործակցել Է ՄԱԿ-ի Անվտանգության խորհրդի հետ՝ զբաղվելով 1991 թվականին Քուվեյթ ներխուժման հետևանքով Իրաքի դեմ բազմամիլիարդանոց հայցերով, որին հաջորդել է Պարսից ծոցում տեղի ունեցած առաջին պատերազմը։ 2005 թվականին հրաժարական է տվել մայորի կոչումով։

2000-ական թվականների սկզբից աշխատել է ԱՄՆ պետական դեպարտամենտում։ Պետքարտուղարներ Կոնդոլիզա Ռայսի և Հիլարի Քլինթոնի լիազորությունների ընթացքում մասնավոր-պետական գործընկերության համանախագահն էր Աֆղանստանում իրավաբանական բարեփոխումներ իրականացնելու համար, որի շրջանակներում անցկացվել է դատավորների, դատախազների և փաստաբանների ուսուցում։ 2012 թվականին Միթ Ռոմնիի և Սքոթ Ուոքերի նախագահական ընտրարշավի ընթացքում արտաքին քաղաքականության ազգային անվտանգության հարցերով խորհրդական էր։ 2016 թվականին հրատարակել է «While America Slept: Restoring American Leadership to a World in Crisis» գիրքը, որտեղ պաշտպանել է ուժային օպերացիաների միջոցով խաղաղության պահպանման քաղաքականությունը և քննադատել Բարաք Օբամայի վարչակազմին միջազգային խնդիրների լուծման դիվանագիտական մեթոդների նկատմամբ ավելորդ հակվածության համար։ 2018 թվականի մայիսին նշանակվել է ԱՄՆ նախագահ Դոնալդ Թրամփի՝ պատանդների գործերով հատուկ ներկայացուցիչ։

2019 թվականի սեպտեմբերի 18-ին՝ Ջոն Բոլթոնի հրաժարականից հետո, նշանակվել է ԱՄՆ նախագահի ազգային անվտանգության հարցերով խորհրդական։

2020 թվականի հոկտեմբերի 20-ին նրան Բրազիլիայից հրավիրել են մասնակցելու «Artemis» լուսնային ծրագրին։

Անձնական կյանք
--------------

Օ’Բրայենը դաստիարակվել է որպես կաթոլիկ, սակայն քսան տարեկանում ընդունել է Հիսուս Քրիստոսի Վերջին Օրերի Սրբերի եկեղեցու վարդապետությունը և ազգային անվտանգության հարցերով խորհրդական նշանակվելուց հետո դարձել ԱՄՆ քաղաքական համակարգի ամենաբարձրաստիճան մորմոնը։

Ծանոթագրություններ
------------------

1. ↑  Chris Megerian (2019-09-18)։ «Trump names Robert C. O’Brien as new national security advisor» (անգլերեն)։ Los Angeles Times։ Վերցված է 2019-09-21
2. ↑  «Donald Trump’s new national security advisor reportedly came to SA to study apartheid – and speaks Afrikaans fluently» (անգլերեն)։ Business Insider SA։ 2019-09-22։ Վերցված է 2019-09-23
3. ↑  Jason Burke and Julian Borger (2019-09-24)։ «Robert O'Brien attended 'routinely racist' university in apartheid South Africa» (անգլերեն)։ The Guardian։ Վերցված է 2019-09-24
4. ↑  Molly O’Toole (2019-09-18)։ «Robert O’Brien is an unlikely pick for Trump’s national security advisor» (անգլերեն)։ Los Angeles Times։ Վերցված է 2019-09-23
5. ↑  Laura Powers (2019-09-18)։ «Who Is Robert O'Brien? Former Hostage Negotiator Replaces John Bolton As Trump's National Security Adviser» (անգլերեն)։ Newsweek։ Վերցված է 2019-09-21
6. ↑  Lauren Chadwick (2019-09-18)։ «Who is Trump's new national security adviser Robert C. O'Brien?» (անգլերեն)։ Euronews։ Վերցված է 2019-09-21
7. ↑  «США пригласили Бразилию к участию в лунной программе»։ Известия։ 2020-10-21։ Վերցված է 2021-03-13
8. ↑  Matthew Brown (2019-09-18)։ «Romney and friends say new national security adviser has skills to work with Trump» (անգլերեն)։ Desert News։ Վերցված է 2019-09-23

Արտաքին հղումներ
----------------

* «Robert Charles O'Brien» (անգլերեն)։ ԱՄՆ պետքարտուղարություն։ 2019-09-18։ Վերցված է 2019-09-21
* Appearances on C-SPAN

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | GND: 1196832331 · LCCN: n2016015542 · VIAF: 147146094291800332127 · WorldCat VIAF: 147146094291800332127 |

 |